Liga Éropa UEFA 2014–15

Liga Éropa UEFA 2014–15 inggih punika édisi ka-44 wimbakara sépakbola sekundér klub Éropa sané kaselenggarayang olih UEFA, miwah édisi kanem daweg magentos aran saking Piala UEFA dados Liga Éropa UEFA.

Final Liga Éropa UEFA 2015 kamainang ring Stadion Nasional ring Warsawa, Polandia, sareng tim Spanyol miwah pangambel gelar Sevilla ngaonanng tim Ukraina Dnipro Dnipropetrovsk 3–2 nuju rékor gelar kapat.

Masan niki inggih punika masan kapertama ring dija klub patut nyarengin Parikrama UEFA Financial Fair Play mangda prasida ngamiletin. Siosan nika, musim niki inggih punika masan kapertama ring klub saking Gibraltar nyarengin wimbakara Éropa, sesampun Asosiasi Sépakbola Gibraltar katampi dados anggota UEFA ka-54 ring Kongrés UEFA daweg Méi 2013. Ipun kaicain asiki genah Liga Éropa, sané kaambil olih College Europa, runner-up Rock Cup 2014.

Kakawitin saking édisi niki, jayanti Liga Éropa UEFA pacang otomatis lolos nuju Liga Champions UEFA masan salanturné rikala ipun ten lolos nuju Liga Champions saking kinerja doméstik ipun. Santukan punika, jayanti pacentokan niki lolos nuju Liga Champions UEFA 2015–16. Ipun kapastika ngaranjing sanéntené nuju babak play-off, miwah santukan genah ring babak penyisihan grup kaicain antuk pangambel gelar Liga Champions nénten pacang kaanggén (jayanti Liga Champions UEFA 2014–15 kapastika antuk lolos nuju babak panyisihan grup saking panampilan doméstik), ipun taler kapromosiyang antuk ngeranjing babak panyisihan grup saking genah niki.

Daweg tanggal 17 Juli 2014, panel darurat UEFA mutusang pinaka klub-klub Ukraina miwah Rusia nénten pacang pada kaadu "ngantos paarah luwih lantur" santukan karusuhan politik riantara kalih negara. Pamutus siosan sané mapusat ring katentegtegan régional taler ngardi ring dija tim Israél ten kalugra manados tuan umah pacentokan UEFA santukan Konflik Israél–Gaza 2014 (yadiastun pamutus punika puput makudang galah sesampun konflik, makasami pihak ring negara nika kasisihang sadurung konflik puput). Parikrama indik skorsing santukan akumulasi kartu kuning taler kagentosin ngantos makasami akumulasi ical sesampun babak prapat final wusan miwah nénten kabakta nuju babak semi final. Siosan malih, niki musim kapertama ring dija semprotan pacihna kanggén.

 Pustaka 

2014–2015